སྐབས་དེ་ཤེད་དུ།ཁོ་མོས་ཆེས་མཐའ་མཇུག་གི་གྲེ་འགྱུར་ཞིག་བསྒྲགས་པ།དུང་མདོག་གི་ཟླ་བས་ཐོས་ཤིང་།ཁོ་མོས་ཤར་མཐའ་ནས་དལ་གྱིས་ཡར་འཕག་གིན་པའི་སྐྱ་རེངས་བརྗེད་པར་གྱུར།ཆེས་མཐའ་མཇུག་གི་གྲེ་འགྱུར་དེ་རྒྱ་སེ་མེ་ཏོག་གིས་ཐོས་ནས་ཀྱང་དགའ་ཀྲོག་ཀྲོགཞོགས་པའི་བསིལ་རླུང་དང་བསྡེབས་ནས་འདབ་རྒྱ་ལྷུག་གེར་གྲོལ།ཆེས་མཐའ་མཇུག་གི་གྲེ་འགྱུར་དེ་རྒྱ་སྨུག་གི་ཞོགས་པའི་རི་ཀློང་གི་བྲག་ཅར་འཁོར་ཡོང་ནས།རྨི་ལམ་འགྲིམ་བཞིན་པའི་རྫི་བོ་དག་གཉིད་ལས་དཀྲོགས།ཆེས་མཐའ་མཇུག་གི་གྲེ་འགྱུར་དེ་ཆུ་ངོགས་ཀྱི་འདམ་རྩྭའི་གསེབ་ཏུ་འཕྱོ་ཞིང་ལྡིང་བ་དང་།གནས་ཚུལ་དེ་འདམ་རྩྭ་དག་གིས་མཚོ་མོའི་སྙན་དབང་དུ་བསྒྲོན།